edirlər. Bu səbəbdən gələcəkdə sərt disklərin yerini onlayn buludların tutacağı da düşünülür. Bu, sistemlərdə heç bir infrastruktur hazırlamadan tamamilə onlayn şəbəkə vasitəsi ilə funksional tətbiqlərdən istifadə etmək deməkdir. Bu sektorun inkişafı, xüsusilə, informasiya texnologiyası istifadə edən cəmiyyətlərdə bir çox informasiya mübadiləsi təmin edən firmanın əhəmiyyətli bir mövqeyə gələcəyi, hətta sektordakı rəqabətin hüquqi problemlərə səbəb ola biləcəyi də istisna deyil. Çünki bütün sistem tətbiqetmələrinin açıq infrastrukturla dəyişdirilməsi şəxsi məlumatlara istənilməyən daxilolmalar təhlükəsini artırır.

### 2.3. İnternetin imkanlarından istifadə edərək məlumatları paylaşır (Facebook, Youtube və İnstagram)

İnternetin imkanları vasitəsilə məlumatların paylaşılması

YouTube (azərb. Yutub) - dünyanın ən böyük video paylaşma sistemlərindən biridir.

YouTube platformasında istifadəçilər video-kliplərə baxa, hətta arzu etdiklərində öz videoklipini YouTube-a yükləyə bilirlər. Bu platformada iştirak edən istifadəçinin inkişaf etdirdiyi fayllar, fərdi həvəskar kliplər, video-kliplər, film, TV proqramları və musiqi videolarından ibarətdir. İstifadəçilər tərəfindən YouTube-a gündəlik təxminən 65.000 ədəd yeni klip yerləşdirilməkdə və 100 milyona yaxın video-klip izlənilməkdədir.

Şəkil 2.7. YouTube proqramının elementi
Şəkil 2.8. Instagram proqramının elementi

İstifadə şərtlərinə uyğun gəlməyən videoklipler istifadəçilərin bildirişləri ilə YouTube səlahiyyətliləri tərəfindən araşdırılaraq silinir.

YouTube üzvləri izlədikləri video-klipləri dəyərləndirib bal verə bilərlər. Ayrıca izlədikləri video-klip haqqında şərhlər də yaza bilərlər (Şəkil 2.7).

Instagram (azərb. İnstaqram) - şəkil və qısa videoların paylaşıldığı sosial şəbəkədir.

2010-cu ilin oktyabr ayında yaradılmışdır. İstifadəçilərə çəkdikləri bir fotoşəkil üzərində digital filtrdən istifadə etmə və bu fotoşəkli Instagramın da daxil olduğu ictimai media xidmətləri ilə paylaşma imkanı tanınmışdır (Şəkil 2.8).