Mikrofon – kompüterə audio informasiyaların – səsin daxil edilməsi üçün istifadə olunur. Mikrofonla kompüterə məlumat (səs) – adi elektik cərəyanı kimi ötürülür və səs kartı (SoundCard) vasitəsi ilə “kompüterin dili” 2-lik koda çevrilir. Səs kartı səsi tezliklərə görə rəqəmli formata salır (Şəkil 1.16).

Şəkil 1.16. Mikrofon
Şəkil 1.17. Skaner
Şəkil 1.18. Qrafik planşet

Skaner - fərdi kompüterə qoşulan xarici qurğu olub kağız üzərində olan mətn və qrafik məlumatları kompüterə qrafik şəkildə daxil etmək üçündür. Skaner daxiletmə (giriş) qurğusudur (Şəkil 1.17).

Qrafik planşet - hazır qrafik (şəkil, xəritə və s.) informasiyaların rəqəmsal formaya çevrilməsini təmin edir. Yastı planşet formasında olur və xüsusi qələm aləti vasitəsi ilə planşet üzərində hərəkət edərkən nöqtələrin koordinatlarını kompüterin yaddaşına ötürür. Qrafik planşet daxiletmə qurğusudur (Şəkil 1.18).