formada yaddaşında saxlayır. Onda deyilir ki, müşahidəçinin yaddaşında obyektin vəziyyətini əks etdirən verilənlər saxlanılır. Beləliklə, verilənləri saxlamaq, emal etmək və ötürmək üçün müəyyən formada qeyd olunmuş məlumatdır.

Verilənlər bəzən qeyri-dəqiq və həqiqətdə mövcud olmayan anlayışları ifadə edə bilər. Verilənlər dedikdə, bizim üçün əhəmiyyətli olan istənilən hadisə və ya fikrin təsviri başa düşülür.

İnformasiya və verilənlər məna baxımından bir-birinə çox yaxın anlayışlardır. Lakin onlar arasında müəyyən fərq vardır. İnformasiya üzərində əməliyyat aparılan verilənlərdən alınır. Bu üsulla alınan informasiyadan, əsasən, idarəetmə üçün qərarların qəbul edilməsində istifadə olunur.

Məsələn, müəsisənin baxılan ilin ayları üzrə istehsal etdiyi məhsulun miqdarı verilənlərdir, bu verilənlər əsasında qurulmuş istehsalın gedişatını əks etdirən qrafik isə informasiyadır.

İnformasiya sistemi kompüterlər, kompüter şəbəkələri, proqram məhsulları, verilənlər bazaları, insanlar, müxtəlif növ rabitə vasitələri və s. ibarət olan mühitdir (Şəkil 4.3).

Şəkil 4.3. İnformasiya sistemləri

İnformasiya sistemi informasiya emalı sistemidir və burada əsas məqsəd informasiyanın saxlanması, sorğulara görə axtarışı və seçilən informasiyanın lazımi formaya salınıb istifadəçiyə çatdırılmasıdır.

Sistem - bir-biri ilə əlaqələndirilmiş vahid tam elementlər külliyatıdır. Sistemlər bir-birindən qarşıya qoyulan məqsədə və tərkibinə görə fərqləndirilir.

Sistemin arxitekturası - istifadəçilər üçün lazım olan sistemin xassələrinin külliyatıdır.

Sistemin elementi - müəyyən funksional təyinatı olan sistemin hissəsidir.

4.4. Təşkilatın işi üçün zəruri olan məlumatları müxtəlif məlumat bazalarına müvafiq şəkildə daxil edir

Məlumatların müxtəlif məlumat bazalarına daxil edilməsi

Verilənlərin strukturu və onların kompüterdə saxlanılması üsuludur və elə seçilməlidir ki,