“Elektron hökumət” mühitində münasibətləri tənzimləyən bir sıra mühüm sənədlər, o cümlədən, Azərbaycan Respublikasının qanunları, dövlət standartları və təsnifatları qəbul olunmuşdur. Ölkədə elektron imzadan istifadənin təşkili üçün Açıq Açar infrastrukturu və Milli Sertifikat Xidmətləri Mərkəzi yaradılmış və 2011-ci ilin sentyabrından dövlət orqanlarına vətəndaşlar və sahibkarlıq fəaliyyəti ilə məşğul olan subyektlərin elektron imzalarının verilməsinə başlanılmışdır. Elektron imzanın tətbiqi əhalinin elektron xidmətlərdən istifadə imkanlarının genişləndirilməsi və onlara daha keyfiyyətli, şəffaf və operativ xidmətlərin göstərilməsi, həmçinin, e-hökumət və e-ticarətin geniş şəkildə yayılmasına xidmət etmişdir.

Elektron hökumət klassik dövlətdən göstərilən xidmətlərin daha sürətli, zaman və maliyyə cəhətdən daha səmərəli olması ilə fərqlənir. Bunu aşağıdakı cədvəldə aydın şəkildə görmək olar.

Düzgün seçilmiş Elektron hökumət modeli ölkənin iqdisadi və ictimai-siyasi inkişafı, həyat standartları, iqtisadiyyatın yüksəldilməsi və demokratiyanın gücləndirilməsinə böyük təsir göstərir. Elektron hökumət özü ilə bərabər Elektron ticarət və Elektron Demokratiyanı da gətirir. RYTN bu sektorda görüləcək tədbirlərin əlaqələndiricisi olaraq “E-hökumət”in qurulması üzrə digər dövlət qurumları ilə birlikdə fəaliyyət göstərir və uyğun strukturun qurulması üzrə fəaliyyət göstərir. Bununla da elektron imzaların geni zolaqlı istifadəsi üçün Milli Sertifikasiya Xidmətləri Mərkəzi layihələndirilmiş, dövlət orqanlarının bazaları arasında informasiya ötürülməsini təmin edən layihə qurulmuş və “Elektron hökumət” portalı yaradılaraq istifadəyə verilmişdir. Bütün dövlət orqanları bu strukturdan bəhrələnərək müvafiq vətəndaşlara elektron xidmətlər təklif edə bilir.

Dövlət Qrumları və təklif etdiyi xidmətlərin sayı

Qurumlar | Xidmətlərin sayı
1. Əmək və Əhalinin Sosial Müdafiəsi Nazirliyi | 25
2. Rabitə və Yüksək Texnologiyalar Nazirliyi | 35
3. Mərkəzi Seçki Komissiyası | 6
4. Vergilər Nazirliyi | 59
5. Dövlət Gömrük Komitəsi | 13
6. Daxili İşlər Nazirliyi | 3
7. Təhsil Nazirliyi | 6
8. Ədliyyə Nazirliyi | 17
9. Baş Prokurorluq | 1
10. Fövqəladə Hallar Nazirliyi | 3
11. Səhiyyə Nazirliyi | 33
12. Dövlət Statistika Komitəsi | 5
13. İqtisadiyyat Nazirliyi | 8
14. “Azərenerji” ASC | 1
15. Dövlət Şəhərsalma və Arxitektura Komitəsi | 1
16. Qiymətli Kağızlar Üzrə Dövlət Komitəsi | 12
17. Milli Arxiv İdarəsi | 2