- Orta buraxıcılıq qabiliyyətinə malik olan LKŞ – belə şəbəkələrdə informasiyanın ötürülmə sürəti 10-larla Mbayt/san təşkil edir və təcrübədə əlaqə kanalları kimi qalın koaksial kabel və ya ekranlı qoşa kabellərdən istifadə edilir;
- Yüksək buraxıcılıq qabiliyyətinə malik olan LKŞ – belə şəbəkələrdə informasiyanın ötürülmə sürəti 100 ÷ 1000 Mbayt/san-ə qədər olur və əlaqə kanalları kimi əksər hallarda liflioptik kabellərdən istifadə edilir. Faktiki olaraq, belə təsnifat şərtidir, çünki kompüter texnologiyalarının inkişafı ilə əlaqədar olaraq belə fərqləndirmə tədricən aradan çıxır. Belə ki, hal-hazırda istifadəçilərə təqdim edilən mübadilə üsullarından asılı olaraq informasiya şəbəkələri bir neçə tipə ayrılır: çoxsəviyyəli (iyerarxik), şəbəkə serverləri əsasında yaradılan, birranqlı (birsəviyyəli) və qarışıq şəbəkələr.

Şəbəkə növlərinin seçilməsi bir çox faktorlardan (müəssisənin ölçüsü, təhlükəsizlik səviyyəsinin vacibliyi, administratorun köməyi ilə şəbəkədə icazə səviyyəsi, şəbəkə trafiklərinin həcmi, istifadəçilərin şəbəkə tələbləri və maliyyə xərclərindən) asılıdır.

Çoxsəviyyəli şəbəkələrdə məsələlərin həlli ilə əlaqədar informasiyanın yadda saxlanılması, verilənlərin emalı və onun sifarişçiyə çatdırılması mərkəzi kompüter tərəfindən yerinə yetirilir. Giriş-çıxış qurğuları arasında informasiyanın ötürülməsi mərkəzi kompüter tərəfindən idarə edilir.

Çoxsəviyyəli sistemlərin üstünlükləri: emal prosesi, verilənlərin saxlanmasının etibarlılığının yüksək olması; sistemdə informasiyanın qorunmasının etibarlı təşkil edilə bilməsi; qurğu və proqram təminatının istismar xərclərinin ucuz başa gəlməsi. Çatışmayan cəhətlərə isə şəbəkənin etibarlığı və sürətinin mərkəzi kompüterdən bilavasitə asılı olması, eləcə də əməliyyat sisteminin mürəkkəbliyi, Windows sistemi ilə uyğunlaşmanın olmaması və bu qəbildən olan digər amilləri misal göstərmək olar.

Birsəviyyəli şəbəkələrdə fərdi kompüterlər eyni hüquqlu olur. Burada ayrıca server olmur. Hər bir fərdi kompüter server və ya müştəri funksiyasını daşıya bilər, yəni şəbəkədə mərkəzi administrator yoxdur. Burada hər bir istifadəçi ixtiyari kompüterdə yerləşən informasiyaya istənilən vaxt sərbəst müraciət edə bilir. Birsəviyyəli şəbəkə işçi qrup da adlandırıla bilər. Hər bir işçi qrup 10-12 FK-dən ibarət ola bilər. Birsəviyyəli şəbəkədə kompüter həm server, həm də müştəri kimi istifadə edildiyindən belə şəbəkələr nisbətən sadə olur. Eyni zamanda istifadə edilən kompüterlərin çox da güclü olması vacib deyil. Birsəviyyəli şəbəkələrin məhsuldarlığı az olduğuna görə onlardan az istifadə edilir. Məsələn, Microsoft Windows-NT və Windows əməliyyat sistemlərinin digər bir çox versiyasından birsəviyyəli şəbəkələrdə istifadə edildiyinə görə birsəviyyəli şəbəkələrdə xüsusi proqram təminatından istifadə edilməsi o qədər də vacib olmur.

Birsəviyyəli şəbəkələr aşağıda qeyd olunan standartlarla xarakterizə olunur:

- Fərdi kompüterlərin işçi qrupu bir otaqda yerləşir;
- İstifadəçi özü administrator rolunda olmaqla şəbəkədə hansı resursların istifadəyə verilməsi və informasiyanın müdafiəsinin təhlükəsizliyinin qorunmasını təmin edir;
- Şəbəkədə fərdi kompüterlərin birləşdirilməsi adi kabel sistemi ilə yerinə yetirilə bilər;
- Birsəviyyəli şəbəkələrin kollektiv istismarı zamanı informasiyanın qorunması çox da çətin olmur. Birsəviyyəli şəbəkələr, adətən, iş yerləri və müəssisələrdə yaradılır, istifadəçilərin tələblərini tam ödəyə bilir. Birsəviyyəli şəbəkələrin istismarında aşağıdakı məsələlər diqqət mərkəzində olmalıdır: