sənədin qrafiki obrazı alınır. Bunun üçün sənəd skanerdə üzü aşağı qoyulduqdan sonra Scan&Read menyusunun Skanerləşdirmək (Сканировать) əmrini yerinə yetirmək lazımdır. Bu zaman avtomatik olaraq kompüterə qoşulmuş skaner işə düşür və skanerə qoyulmuş səhifənin qrafiki obrazı skaner proqramının pəncərəsində əks olunur. Skaner proqramının Scan menyusunun Return to Fine Scan Manager əmrini yerinə yetirdikdə səhifənin obrazının yarlığı FineReader proqram pəncərəsinin işçi sahəsinin sol hissəsində əks olunacaq. Əgər kağız formasında olan sənəd bir neçə səhifədən ibarətdirsə, onda Scan&Read menyusunun bir neçə səhifəsini skanerləşdirmək (Сканировать несколко страницы) əmrini yerinə yetirmək məsləhətdir. Qeyd edək ki, səhifəni skanerə etmək Scan&Read alətlər panelindəki Skanerə etmək (Сканировать) düyməsi və ya Ctrl+K ”qızğın düymələr“ “ sıxılmaqla da həyata keçirilə bilər.

2. Proqramın Təsvir (Изображение) menyusunun Saat əqrəbi istiqamətində döndərmək (Повернуть по часовой стрельке), saat əqrəbi istiqamətinin əksinə döndərmək (Повернуть против часовой стрельке), 180° döndərmək (Повернуть на 180°), şaquli güzgü inikası (Зеркальное отражение относительно вертикали) və üfüqi güzgü inikası (Зеркальное отражение относительно горизонтали) əmrləri müvafiq olaraq sənədin skanerləşdirilmiş obrazını saat əqrəbi və saat əqrəbinin əksinə, 180° bucaq altında fırladır, üfüqi və şaquli istiqamətdə ”güzgü“ inikasını təmin edir. Menyunun inversiya etmək (Инвертировать) əmri isə obrazın rənglərinin inversiyasını təmin edir. Skanerləşdirmə zamanı obrazda qara nöqtələr şəklində ləkələrə “zibil“ə rast gəlmək olar. Bu isə obrazın tanınmasında müəyyən xətalara səbəb olur. Sənədin belə ”zibil“dən təmizlənməsi üçün Zibildən təmizləmək (Очистить от мусора) əmrini yerinə yetirmək lazımdır.
3. İkinci zəruri mərhələ - mətnin seqmentləşdirilməsidir. Səhifələrdə mətn bir neçə sütunda yerləşdirilə və illüstrasiyalar, cədvəllər, şəkilaltı yazı və qeydlərə malik ola bilər. Bütün bunlar qrafiki obrazın təbii ardıcıllıqla tanınması zamanı kefiyyət xətalarının baş verməsinə səbəb ola bilər. Ona görə səhifənin obrazı hər biri özlüyündə təbii ardıcıllıqla tanınan mətn fraqmentindən ibarət bloklara bölünür. Sənədin belə bölünməsi seqmentasiya adlandırılır.

Sənədin seqmentasiyası Scan&Read menyusunun Qeyd olunmuş səhifələri seqmentləşdirmək (Сегментировать выделенные страаницы) və Bütün səhifələri seqmentləşdirmək (Сегментировать все страницы) əmrləri vasitəsilə həyata keçirilir. Belə ki, açılmış səhifəni seqmentləşdirmək (сегментировать открытую страницу) əmri cari qrafiki obraz, Qeyd olunmuş səhifələri seqmentləşdirmək əmri (сегментировать выделенные страницы) qeyd olunmuş qrafiki obrazlar, Bütün səhifələri seqmentləşdirmək (сегментировать все страницы) əmri isə seqmentləşməmiş bütün səhifələri bloklara bölür. Seqmentasiya zamanı müxtəlif tip - mətn, cədvəl, şəkil, ştrix-kod və bu kimi bloklar yaranır və ardıcıl olaraq nömrələnir. Onların hər biri müxtəlif rənglərə malik olur. Məsələn, mətnin blokları yaşıl xətlə haşiyələnir. Əgər sənədin təsvir keyfiyyəti yüksək deyilsə, onda seqmentləşmə uğursuz aparılacaq, nəticədə, artıq miqdarda və çox əhəmiyyətsiz bloklar görünəcək. Belə halda blokların sərhədi və siçanın sol düyməsi sıxılıb buraxılmamaq şərti ilə kursorun hərəkət etdirilməsi ilə göstərilməlidir. Cari blokun təpə nöqtələri markerlə nişanlanır. Bu marker vasitəsilə blokun sərhədlərini