Kəsmək (Cut, Вырезать) – mətn fraqmentini Mübadilə buferinə yerləşdirərək sənəddən silir.

Köçürmək (Copy, Копировать) – mətn fraqmentini Mübadilə buferinə köçürür, bu zaman sənəddəki fraqment dəyişməz olaraq qalır, Mübadilə buferinə daha öncə yazılmış məlumat isə silinir.

Daxil etmək (Paste, Вставить) – Mübadilə buferindəki məlumatın surətini kursorun durduğu mövqeyə və ya seçilmiş mətn fraqmentinin yerinə daxil edir.

Ləğv etmək (Delete, Удалить) – seçilmiş mətn fraqmentini Mübadilə buferinə yerləşdirmədən ləğv edir.

Hamısını Seçmək (Select All, Выделить Все) – bütün mətn sənədini seçir.

Zaman və Tarix (Time/Date, Время и Дата) – sənədə cari zamanı və tarixin göstəricilərini daxil edir. Onlar kursorun durduğu mövqeyə daxil edilirlər.

Axtarış (Find, Найти) – sənəddə söz və ya simvolu axtarır.

Yenə axtarmaq (Find Next, Найти далее) – sonuncu axtarışı dialoq pəncərəsini çağırmadan təkrarlayır.

Format (Format, Формат) menyusuna baxaq.

Söz keçidi (Word Wrap, Перенос по словам ) – sənəddə sözün keçidi rejimini təyin edir. Əgər bu rejim təyin edilmişdirsə, mətnin yığılması zamanı söz pəncərənin sərhəddinə qədər cari sətrdə yerləşmədikdə avtomatik olaraq yeni sətrə keçid baş verəcəkdir.

Şrift (Font, Шрифт) – mətndəki simvolların görünüşünü, ölçüsünü və qalınlığını dəyişir.

2. WordPad mətn redaktoru

Bu proqram müxtəlif təyinatlı kiçik həcmli mətn sənədlərinin yaradılması, redaktəsi və formatlaşdırılması üçün nəzərdə tutulmuşdur (Şəkil 3.2).

Şəkil 3.2. WordPad proqramının pəncərəsi

Öz imkanlarına görə bu proqram mükəmməl mətn prosessoru olan Microsoft Word proqramının kiçik versiyası sayıla bilər. Notepad proqramı nisbətən isə daha mükəmməl mətn redaktorudur.

WordPad proqramının əsas çatışmazlıqları aşağıdakılardır:
• Eyni anda bir neçə sənəd açmaq mümkün deyildir;
• Kolontitullar yoxdur;