Cədvəllər (Tables - Таблицы) – sətir və sütunlardan ibarətdir. Cədvəlin sətirlərinə yazı (запись), sütunlarına isə sahə (Поле) deyilir. Hər bir cədvəldə eyni tipli obyektlər haqqında məlumat saxlanılır.

Şəkil 4.8. Verilənlər bazası pəncərəsi obyektləri

Formalar (Forms - Формы) – verilənləri cədvələ rahat daxil etmək və onlara baxmaq üçün vasitə obyecktidir.

Sorğular (Queries – Запросы) – bir və ya bir neçə cədvəldən məlumat almaq, emal etmək, seçmək və dəyişdirmək imkanı verən obyektdir.

Hesabatlar (Reports – Отчеты) – məlumatları ekran və ya çapda əks etdirmək üçün istifadə edilir.

FILE (Файл-Fayl) bölməsi (Şəkil 4.9)

Fayl (Файл - Fayl) bölməsi aşağıdakı əmrlərlərdən ibarətdir:

Saxlamaq (Save - Сохранить) - Ctrl+S. Əmr yaradılmış yeni baza və baza üzərində edilmiş dəyişikliklərin yaddaşda saxlanılmasını təmin edir. Yeni baza yaddaşda saxlandıqda açılmış pəncərədə cədvələ ad verilməklə yaddaşda saxlanılır.

Obyekti necə yaddaşda saxlamaq (Object Save As - Сохранить объект kak)

Əmr cari cədvəli başqa adla sorğu, cədvəl, forma və hesabat formasında saxlanılmasını yerinə yetirir.