Şəkilә diqqət yetirin, hesablamanın cəmi yazılacaq hücrədə =СУММ (C3:C9) düsturu yazılmışdır. Bu onu göstərir ki, hesablama əməliyyatı C3 hücrəsindən C9 hücrəsinə kimi əhatə olunan diapazonda aparılacaq. İstifadəçinin yadına salaq ki, C – sütunun işarələnməsini, C-dən sonra yazılmış rəqəm isә sətirin nömrəsini göstərir.

Beləliklə, istifadəçi C sütununa daxil olan 3-dən 9-a kimi sətirlərdə verilmiş verilənlər üzərində hesablama aparır. [Enter] düyməsini sıxın, Siz hesablamanın nəticəsini görəcəksiniz.

QEYD: Әgər seçilmiş hücrələrdəki verilənlərin cəmi düz hesablanmamışsa və ya nəticə sifirlanıbsa, onda seçilmiş hücrələrin formatını yoxlayın. Ola bilər ki, Excel 2013 proqramı Sizin daxil etdiyiniz kəmiyyətləri ədəd kimi qəbul etməmişdir.

Əgər rəqəmli verilənlәr yazılmış hücrələrdə aparılan hesablama zamanı alınacaq cəm düzgün alınmamışsa, Siz özünüz onu daxil edə bilərsiniz. Bunun üçün mausun oxunu işarəsi üzərinə gətirin, sol düyməni sıxın, sonra mausun köməkliyi ilə lazım olan hücrələr qrupunu seçin. Daha sonra kursoru birinci hücrənin üzərinə gətirib sol düyməni sıxın və sol düymənin sıxılmış vəziyyətində kursoru sonuncu hücrəyə kimi sürüyün, seçim qurtardıqdan sonra sol düyməni buraxın.

Əgər istifadəçi mausu oxunu işarəsinin sağ tərəfindəki qara rəngli üçbucağın üzərinə gətirib sol düyməni sıxarsa, onda ekrana yerinə yetirilə biləcək əməliyyatlar siyahısı açılacaq. Siyahıdakı əməliyyatlardan birini seçməklə seçilmiş hücrələr üzәrində əməliyyat aparmaq olar.

Şəkil 3.25. Seçilmiş diapazonda hücrәlәr sayının hesablanması

Məşq üçün seçilmiş hücrələr qrupu diapazonundan verilənlər yazılmış hücrələrin sayını müəyyən etmək olar. Bunun üçün nəticə yazılacaq hücrəni seçin, mausun oxunu işarəsinin sağ tərəfindәki qara rəngli üçbucağın üzərinə gətirin, sol düyməni sıxın. Ekrana açılmış siyahıdan COUNT (Счет-Hesablama) əmrini aktivləşdirin. Seçilmiş hücrələr diapazonunun düzgün seçildiyinə əmin olun (diapazon punktir xətlə əhatə edilmişdir). Əgər Sizә lazım olan hücrələr təsadüfən düzgün seçilməmişdirsə, onda onları müstəqil olaraq özünüz seçin. Bu məqsədlə mausun oxunu birinci hücrənin üzərinə gətirin, sol düyməni sıxın vә onu buraxmadan sonuncu hücrəyə qədər sürüyün, sol düyməni buraxın (Şəkil 3.25)