1.2. Daxiletmə qurğularından (klaviatura, siçan, skaner, web-kamera, rəqəmsal kamera, TV tüneri, mikrofon, qrafik planşet, monipulyatorlar, coystik, sensor paneli və s.) istifadə edir

Daxiletmə qurğularından istifadə

Kompüterin qurğularını 2 qrupa bölmək olar. Daxiletmə və xaricetmə. Daxiletmə qurğuları informasiyanı kompüterə daxil etmək üçündür. Bu qurğular aşağıdakılardır:

• Klaviatura;
• Siçan;
• Skaner;
• Web-kamera;
• Rəqəmsal kamera;
• TV tüneri;
• Mikrofon;
• Qrafik planşet.

Klaviatura - Düyməli daxiletmə qurğusudur. Klaviaturasız kompüteri təsəvvür etmək çətindir. Çünki məlumatları, əsasən, klaviatura ilə daxil edirlər. PC-lərin klaviaturaları, adətən, 104-112 düyməli olur. Düymələri aşağıdakı qruplara bölmək olar (Şəkil 1.14):

1. Əsas düymələr qrupu:

Hərf-rəqəm düymələri;
Enter – əmrin daxil olunması və yeni sətir düyməsi;
Shift – böyük hərflər rejimi - yuxarı reqistr;
Caps Lock – böyük hərflər rejiminə (yuxari reqistrə) daimi keçid;
Ctrl, Alt – idarəedici düymələrdən, əsasən, digər düymələrin təyinatını dəyişmək üçün istifadə olunur;

Tab – tabulyasiya düyməsi - kursoru bir neçə addım sağa keçirmək üçün istifadə olunur (kursor – yanıb-sönən, döyünən şaquli xətt (│) və mətnin daxil olunma nöqtəsini göstərir). TAB düyməsi 0.5 inch (düym) boş yer buraxmaq üçündür;

Backspace – kursordan sol tərəfdə yerləşən simvolu silir;
– əsas menyunu aktivləşdirən düymə;
– kontekst menyusunu aktivləşdirən düymə.

2. Kursoru idarə edən düymələr

↑, ↓, →, ← – kursorun yerini dəyişən istiqamət düymələri, müvafiq olaraq: yuxarı, aşağı, sola və sağa;

PgUp, PgDn – səhifələrə keçid üçün istifadə olunan düymələr - PgUp bir ekran görünüşü yuxarı, PgDn isə bir ekran görünüşü aşağı keçməyə imkan verir;

Home, End – kursoru müvafiq olaraq cari sətrin əvvəlinə və sonuna dərhal keçirən düymələr;

Ctrl+End - sənədin sonuna, Ctrl+Home - sənədin əvvəlinə keçidi təmin edir;
Delete – kursordan sağ tərəfdə yerləşən işarəni ləğv etmək üçün düymə;
Insert – eyni zamanda simvolların daxi edilməsi və ləğvini təmin edir.