əmrini seçmək lazımdır. İdarəetmə panelinin ümumi görünüşü sadə və kompaktdır (Şəkil 2.11).
Şəkil 2.11. İdarəetmə panelinin ümumi görünüşü

Burada müxtəlif nişanlar vardır. Windows-un yaradıcıları isə həmin nişanları qruplaşdıraraq müəyyən qrup halında vermişdirlər. Burada aşağıdakı qruplar vardır:

- Sistem və təhlükəsizlik (System and Security (Система и безопасность)). Bu bölmə birbaşa sizin kompüterə aiddir. Bu bölməni siçanla açdıqda siz kompüterin tənzimləmə vasitələri və Windows-un problemlərini (sistemin müdafiəsi, yenilənməsi və ehtiyat nüsxələmələrin idarə edilməsini) həll etmək üçün əsas alətləri əldə edə bilərsiniz, həmçinin, Sistemin əsas idarəetmə mərkəzinə daxil ola bilərsiniz. Bir sözlə, kompüterdə müəyyən problem yarananda bu bölmədən istifadə etmək lazımdır;
- Şəbəkə və İnternet (Network and Internet (Сеть и Интернет)). İnternet və ya sizin local şəbəkəyə daxilolmanı idarə edir;
- Avadanlıq və səs (Hadware and Sound (Оборудование и звук)). Burada səsə üstünlük verilməsinə baxmayaraq, həm də monitor, videoplata, siçan və printerin parametrlərini də nizamlaya bilərsiniz. Burada həm də sistemi işə salan zaman işə düşən proqramların “pultla idarə edilməsi” də yerləşir;
- Proqramlar (Programs (Программы)). Burada proqramlar, həmçinin, Windows-un öz komponentlərinin quraşdırılması və yox edilməsi, qacetlər paneli və müxtəlif fayllardan istifadə etmək üçün bir qayda olaraq quraşdırılmış proqramların tənzimlənməsini həyata keçirmək olur;
- İstifadəçi hesabları və Ailəvi təhlükəsizlik (User Accounts and Family Safety (Учетные записи пользователей)). Burada Windows 7 əməliyyat sisteminin çoxistifadəçili rejimdə işləməsi və onun istifadəçi konfiqurasiyalarının idarə edilməsini tənzimləmək olur;