yerli özünüidarəetmə təşkilatlarında İKT-nın geniş zolaqlı tətbiqi və elektron xidmətlərin geniş şəkildə inkişaf etdirilməsi əsas istiqamətlərdən biri kimi ön planda saxlanılır. İnkişafın düzgün istiqamətdə təşkilini həyata keçirmək üçün qarşıya aşağıda qeyd edilmiş əsas məqsədlər qoyulmuşdur:

- tək multiservis şəbəkəsinin inkişafı etdirilməsi və vahid İnformasiya cəmiyyətinin qurulması;
- hökumət informasiya sistemləri və resurslarının yaradılması, qarşılıqlı əlaqəsi və inkişaf etdirilməsi və dövlət qurumlarının təşkilatlarının öz aralarında, hətta fiziki və hüquqi şəxslərlə ünsiyyət zamanı təhlükəsiz informasiya əldə edilməsi üçün mütərəqqi texnologiyanın tətbiq edilməsi və araşdırmaların aparılması;
- “E-hökumət” həllərinin tətbiqi və “bir pəncərə” prinsipi əsasında elektron
- xidmətlərin təqdim olunmasının vacibliyi;
- uyğun hüquqi və metodoloji verilənlər bazasının inkişaf etdirilməsi və tətbiqi;
- hökumət idarəçiliyində müasir informasiya texnologiyalarının geniş tətbiqi və informasiya sistemlərini idarə edə biləcək və inkişafına müsbət təsir göstərəcək savadlı kadrların ön plana çəkilməsi və öyrədilməsi;
- "e-hökumət" infrastrukturunun əsas hissələrinin təyin edilməsi və inkişaf istiqamətlərinin seçilməsi;
- Hökumət idarəçiliyində elektron xidmətlərin tətbiqi və inkişafının təmin edilməsi üçün lazımi avadanlıqlar və savadlı kadrlarla təmin olunması;
- Dövlət qulluqçuları və İKT ixtisası üzrə mütəxəssislərin işə hazırlıq səviyyəsinin artırılması, daha yaxşı fəaliyyət göstərə bilmələri üçün şəraitin yaradılması və səriştələrin artırılması üçün müəyyən xarici ölkələrə səfərlərinin təşkil olunması;
- "e-hökumət" strukturu və informasiya sistemlərinin fəaliyyətinin mühafizəsi və şəxsi məlumatların güvənsizliyinin maksimum dərəcədə təmin olunması;
- İnsan qrupları, regionlar arasında "rəqəmli fərqliliyin" minimuma endirilməsi, onların informasiya kommunikasiya texnologiyaları sferasında savadlılıq səviyyəsinin yüksəldilməsi və "e-hökumət" xidmətlərin çıxışı və rahatlığının təmin olunması.

Nəhayət, 2014-2016-cı illər intervalında “Elektron hökumətin inkişafı və elektron xidmətlərin əhatə dairəsinin genişləndirilməsi” Dövlət Proqramının layihəsi hazırlanmış və artıq təsdiq olunmaq üzrədir. Yeni proqramda dövlət orqanları arasında məlumat mübadiləsinin bir standartının işlənib hazırlanması, yüksək səviyyədə e-xidmətlərin göstərilməsi və kifayət qədər sürətin təmin olunması hədəflənir. “Azərbaycan 2020: Gələcəy Baxış” konseptual sənədi isə “E-hökumət” xidmətlərinin yüz faiz şəffaf tətbiq edilməsinə vacib məqsəd olaraq qarşıya qoyulmuşdur. Bu məqsədə çatmaq üçün dövlət qurumları səylə çalışır.

Bu proqramlarla yanaşı, eyni zamanda iqtisadi və sosial sferalar üzrə təsdiq edilmiş 20-dək dövlət proqramı çərçivəsində “elektron hökumət” layihələri həyata keçirilməkdədir və tətbiqi müsbət nəticələr doğurur. “Elektron hökumət”in işlədilməsi üçün zəruri olan bir çox hüquqi-normativ baza və strukturların formalaşdırılması və elektron ödəmə sistemlərinin tətbiqi əhalinin dövlət orqanları ilə təmaslarının sadələşdirilməsi və sürətin daha münasib, sadə və rahat şəkildə həyata keçirilməsi, son dərəcə yüksək keyfiyyətli xidmətlərin göstəriləcəyi və biznes strukturlarının müasir tələblərə cavab verən standartlara uyğun qurulması, sürətli və şəffaf məlumatların əldə olunması və mübadiləyə əlverişli imkanlar üçün şərait yaradılmışdır.