Dialoq pәncәrәsindәn istifadә etmәklә hücrәnin, sәtirin vә sütunun әlavә olunma variantlarını seçmәk mümkündür. Dialoq pәncәrәsindә ilk iki variant seçilәrsә, cari hücrәnin yerinә bir boş hücrә әlavә edilәcәk, digәrlәri isә sağa vә ya aşağı sürüşәcәklәr.

Bir çox hallarda istifadәçi cәdvәldәn hücrә, sәtir vә sütunu seçәrәk lәğv etmәli olur. Bunun üçün mausun oxunu

düymәsi üzәrindәki aşağı istiqamәtlәnmiş qara rәngli üçbucağın üzәrinә gәtirib sol düymәni sıxmaq lazımdır. Seçim edildikdәn sonra ekrana açılmış menyudan nәyi (hücrәni, sәtiri vә ya sütunu) lәğv edәcәyinizi seçin.

Hazırlanmış cәdvәldә istәnilәn hücrәnin ölçüsünü dәyişmәk üçün onun sağ tәrәfini sürümәk lazımdır. Bunun üçün istifadәçi mausun oxunu hücrәnin sağ sәrhәdinә (tәrәfinә) gәtirib sol düymәni sıxmalıdır. Vә yaxud latın hәrflәri ilә işarәlәnmiş sәrhәdin ara hissәsinә mausun oxunu gәtirmәli, ox formasını alacaq, sol düymәnin sıxılmış vәziyyәtindә oxu sağa vә sola sürümәklә hücrәnin enini (ya artım istiqamәtindә, ya da ki, azalma istiqamәtindә) dәyişmәlidir. Әmәliyyat zamanı cәdvәldә olan digәr hücrәlәrin ölçülәri dәyişmәz qalacaqdır (Şəkil 3.8).

Şəkil 3.8. Sәtirin eninin dәyişdirilmәsi

Hücrәnin hündürlüyü dә eyni şәkildә dәyişdirilir. Hücrәnin hündürlüyünün dәyişdirilmәsi üçün hücrәnin üfqi sәrhәdini lazım olan qәdәr sürümәk kifayәtdir (Şəkil 3.9).

Şəkil 3.9. Sәtirin hündürlüyünün dәyişdirilmәsi