Bu fiqurun Shift düyməsinin basılaraq çəkilməsi kvadratı əmələ gətirir.

Çoxbucaqlının çəkilməsi düz xətt parçalarının ardicilliği ilə əmələ gəlir. Burada növbəti parçanın başlanğıcı ozündən əvvəlkinin sonunda, sonuncu parçanın sonu isə birincinin əvvəlində yerləşir. Bu cür ardıcıllıq çoxbucaqlını əmələ gətirir.

Ellips çəkən zaman təsəvvür edin ki, o düzbucaqlının içində yerləşdiriləcəkdir. Daha sonra düzbucaqlının çəkilməsi qaydasına riayət edin. Shift düyməsini basıb saxlamaqla çəkdikdə çevrə alınacaqdır.

| Qapalı sahənin seçilmiş rənglə rənglənməsi üçün siçan göstəricisinin sol düyməsini, fon rəngində olmasını istəyirsinizsə sağ düyməni vurmaq lazımdır. Əgər sahə qapalı deyilsə, bütün işçi sahə rənglə doldurulur. Sizə lazım olmayan sahə rənglənmişsə əməliyyatın ləğv edilməsi əmrini yerinə yetirmək və sahənin xətalı hissəsini tapmaq lazımdır. Bu zaman sizə masştabın böyüdülməsi kömək edə bilər.

Əgər xətlərin müəyyən hissəsinin silinməsi gərəkdirsə, bu zaman pozandan istifadə edilir. Pozan siçan göstəricisinin yolunda olan bütün obyektləri fon rəngi ilə silinir. Pozanın izinin böyüklüyü ölçüdən asılı olaraq dəyişə bilər.

Paint proqramında müxtəlif fiqurlar çəkməklə bərabər yazılar da yazıla bilər. Bunun üçün xüsusi alətdən istifadə edilir. Həmin aləti aktivləşdirib yazının yazılacağı hissədə siçan göstəricisini vurmaq lazımdır. Bu zaman düzbucaqlı sahə yaranaraq mətn sahəsini müəyyənləşdirir. Eyni zamanda mətnin atributları paneli Şrift (Font, Шрифт) meydana çıxır. Siz buradan şrifti, onun ölçüsünü, yazılış tərzini (qalınlıq, maillik, altından xəttin çəkilməsi) seçə bilərsiniz. Mətn atributları müəyyənləşdirildikdən sonra seçilmiş sahədə siçan göstəricisini vuraraq mətni yaza bilərsiniz. Mətn sahəsinin seçilmiş çərçivəsi mövcud olduqca mətndə istənilən dəyişiklikləri etmək mümkündür: başqa rəngin seçilməsi, vəziyyət, ölçü, şrift. Iişçi sahənin başqa hissəsində siçan göstəricisini vurduqda mətn təsvirin bir hissəsinə çevrilir.

Palitradan rəngin seçilməsindən başqa bunu bilavasitə təsvirin özündə də seçmək mümkündür. Bunun üçün alətindən istifadə edilir və daha sonra rəngini dəyişmək istədiyiniz təsvir elementinə siçan göstəricisi tuşlanaraq sol düyməni vurmaq lazımdır.

Təsvirin müxtəlif sahələri üzərində müəyyən faydalı əməliyyatlar etmək mümkündür. Bunun üçün təsvir fraqmenti əvvəlcə seçilməlidir. Düzbucaqlı formalı fraqmentin seçilməsi üçün siçan göstəricisini alətinin üzərində vurmaq lazımdır. Açılan menyuda Seçmək (Select, Выделить) əmrini siçan göstəricisini vuraraq alt menyudan düzbucaqlı sahə (Rectangular selection, Прямоугольная область) seçilir. Daha sonra siçan göstəricisi seçiləcək sahənin sol yuxarı küncünün olacağı yerə vuraraq sol düymə basılır və göstərici seçiləcək sahənin sağ aşağı küncünün olacağı yerə dartılır, sol düymə buraxılır. Bu zaman künclərində və hər tərəfin ortasında balaca kvadratlar olan punktir çərçivə meydana çıxır ki, onlar da seşilmiş sahənin ölçülərinin dəyişdirilməsinə şərait yaradır.

Seçilmiş fraqmenti təsvirin başqa hissəsinə aparmaq olar. Bu zaman fraqmentin əvvəlki yeri fon rəngi ilə dolur. Əgər sürüşdürməni Ctrl düyməsini basaraq yerinə yetirsək, onda fraqmentin surəti əmələ gələcəkdir.

Seçilmiş fraqmenti Mübadilə buferinə (Clipboard, Буфер обмена) də göndərmək olar.