EKTİS-in istifadəsi:
Vətəndaşlar həm veb-portal, həm də mobil tətbiq vasitəsilə EKTİS-dən istifadə edə bilərlər:
• Veb-Portal - https://www.eagro.az/;
• Mobil tətbiq - e-Agro (həm Android, həm də iOS versiyaları mövcuddur).
EKTİS-ə qeydiyyat proseduru ”ASAN Login“ Vahid Giriş Sistemi üzərindən yerinə yetirilir:
• Fiziki şəxslər (fərdi fermerlər) EKTİS-də FİN-lə qeydiyyatdan keçirlər;
• Hüquqişəxslər EKTİS-ə daxil olmaq üçün “Asanİmza” (Mobil imza) və ya
"Elektronİmza”dan (E-imza) istifadə:
EKTİS - şəxsi kabinet

Qeydiyyat proseduru uğurla tamamlandıqdan sonra istifadəçi sistemin giriş səhifəsində ”Fermer“ bölməsini seçir və şəxsi kabinetə daxil olur. Burada aqrar sahədə fəaliyyət barədə məlumatlar qeyd edilir.

### 3.2. Onlayn informasiya sistemləri ilə effektiv işləmək üçün uyğun elektron qeydiyyatlar yaradır

Elektron qeydiyyatların yaradılması

Qeyd olunduğu kimi, internetə qoşulmuş hər bir kompüter IP-ünvan və ya simvolik ünvan şəklində təqdim olunan unikal ünvana malik olur. Lakin internetə qoşulmuş kompüterdə olan konkret informasiya ehtiyatını (məlumat, sənəd və sairəni saxlayan faylı) əldə etmək üçün onun yerləşdiyi tam marşrut və adı qeyd etmək lazımdır.

Bununla yanaşı, eyni zamanda internet vasitəsilə həmin informasiya ehtiyatına müraciət etmək və əlavə olaraq ona daxil olmaq üçün zəruri olan protokol da göstərilməlidir. İnformasiya ehtiyatının adı, kompüterdəki marşrutu, həmin kompüterin internet ünvanı və müvafiq protokolun adını özündə birləşdirən simvolların ardıcıllığı həmin ehtiyatın internetdə bilavasitə göstəricisi kimi müəyyən olunur. Bu göstərici informasiya ehtiyatının İnternetdə unikal ünvanı olub URL (Universal Resource Locator - ehtiyatların universal göstəricisi) adlandırılır. Ona bəzən URLünvan, bəzən ehtiyatın internet ünvanı, bəzən isə sadəcə ünvan deyilir. Tam URL-ünvan aşağıdakı şəkildə olur: protokol://serverin-ünvanı/marşrut/faylın adı (Şəkil 3.1).

Şəkil 3.1. URL-ünvan