Şəkil 1.1. Microsoft Office Word proqramının elementi

Microsoft Office Excel - əsasən, hesablama işləri aparmaq və müxtəlif məqsədli elektron cədvəllər qurmaq üçün nəzərdə tutulmuş proqramdır. Ofis işlərində mütəmadi olaraq istifadə olunur. Bu proqram icad olunduqdan sonra şirkətlərdə mühasib işləyən şəxslərin işləri çox asanlaşdı. Çünki proqram şirkətin bütün maliyyə işlərini həyata keçirmək üçün əlverişlidir. İstifadəsi Word proqramına nisbətən bir qədər çətindir. Microsoft Office Excel proqramının da digər ofis proqramları kimi bir çox versiyası vardır. Son versiya daha da təkmilləşdirilmiş və əlavə panellər əlavə olunmuşdur. Hal-hazırda dünyada ən çox istifadə olunan proqramlardan biridir (Şəkil 1.2).

Şəkil 1.2. Microsoft Office Excel proqramının elem

Microsoft Office PowerPoint - bu proqram vasitəsi ilə slaydlar yaradılır. Həmçinin, hesabatlar, tezislər və təqdimatlar bu proqram vasitəsilə hazırlanır. Müasir dünyada, demək olar ki, bir çox hesabat və təqdimat bu texnologiya vasitəsi ilə düzəldilir. Bundan əlavə, təqdimata müxtəlif qrafik komponentlər də əlavə etmək olur. Proqramın əvvəlki versiyalarında təqdimata video əlavə etmək olmurdu, amma son versiyasında video da əlavə etmək mümkündür (Şəkil 1.3).

Şəkil 1.3. Microsoft Office PowerPoint proqramının elementi