Yeni təqdimat yaradarkən MS PowerPoint proqramı özü lazım olan məlumatı istifadəçidən tələb edir. Şablonlar vasitəsilə təqdimat yaratmaq üçün Fayl (File, Файл) menyusunun New (Создать,Yaratmaq) əmrini yerinə yetirmək lazımdır. Şablonlar istifadəçinin kompüterində və http://office.microsoft.com/ru-ru/templates/default.aspx saytında yerləşir. Açılan növbəti pəncərə istifadəçiyə təqdimat maketləri təklif edir. Şablonlar siyahısından tələb olunan şablonu seçmək və OK düyməsini sıxmaq lazımdır. Bundan sonra sənəd pəncərəsində şablon əsasında yaradılan yeni təqdimatın slaydları üzərində müvafiq redaktə işləri aparmaq lazımdır.

Çap (Печать Print,) - Ctrl+P. Əmr təqdimatın cari slaydını, konkret slaydlarını, qeyd olunmuş slaydlar diapazonunu bir və ya bir neçə nüsxədə, ağ- qara rejimdə çap edir. Çap parametrləri dialoq pəncərəsində müəyyən olunur. Burada çapdan öncə baxış pəncərəsi də nəzərdə tutulmuşdur.

Saxla və göndər (Сохранить и отправить Save & send) əmri təqdimatın yeni formatlarda saxlanılmasinı (Pdf, XPS, Web-səhifə, Share Point və s.) və müxtəlif formatlarda (Pdf, XPS, Email-ə qoşma və s.) rabitə kanalları vasitəsilə digər göndərilməsi əməliyyatlarinı yerinə yetirir.

Arayış (Справка Help) menyusu vasitəsilə proqramın yüklənmiş versiyası haqqında məlumatlar əldə etmək, proqramın yenilənməsini yoxlamaq və s. mümkündür.

Parametrlər (Параметры, Options) əmri PowerPoint-in parametrlərini sazlamaq əməliyyatını yerinə yetirir. Açılmış pəncərədə-экран, правописание, язык, дополнительно, настройка ленты, панель быстрого доступа, надстройки bölmələri verilir.

Çıxış Exit (Выход) - Alt+F4 - əmri proqram pəncərəsindən çıxışı yerinə yetirir.

HOME (Главная, Ev) bölməsi
Bü bölmə soldan ikinci yerləşdirilmişdir və özündə aşağıdakı əmrləri saxlayır.

Daxil etmək (Вставить Paste) - Ctrl+V(Shift+İns). Əmr mübadilə buferində fraqmentini, mətn saxlanan obyekti slayda kursorun durduğu mövqedən daxil edir. Burada formatı dəyişdirməklə xüsusi daxiletmə və susmaya görə əmrləri də vardır.

Kəsmək (Вырезать, Cut) - Ctrl+X (Shift+del). Əmr slaydda qeyd edilmiş fraqmenti, obyekti kəsib, mübadilə buferində saxlayır. Mübadilə buferində saxlanılan informasiyanı cari sənədə və digər Windows əlavələrinə daxil etmək olar.

Köçürmək (Копировать Copy) - Ctrl+C(Ctrl+İns). Əmr slaydda qeyd edilmiş fraqmentin, obyektin surətini mübadilə buferinə köçürür.

Nümunəyə görə format (Формат по образцу Format Painter) – Ctrl+Shift+C - əmri slaydda seçilmiş sətrin, abzasıin formatını başqa sətrə, abzasa və s. yerə mənimsətmək üçün istifadə olunur.

Slayd yarat (Создать слайд New Slide) - Ctrl+M - əmri təqdimata yeni slaydları əlavə edir. Açılmış pəncərədə bir neçə slayd formaları (maketləri) verilir. Onlardan hər hansı birini seçib həmin formada slayd yaratmaq olar. Buradan həmçinin slaydların surətlərini də yaratmaq olar. Bu qrupa daxil olan Layout (Макет) - əmri seçilmiş slaydın maketini dəyişdirmək, Reset (Востановить) - əmri slaydın carı formasını susmaya görə yaranan formaya çevirmək, Section (Раздел) - əmri isə bölmələrə görə slaydları nizamlamaq əməliyyatını yerinə yetirir.