Alətlər lövhəsində yerləşən Göndərmək (Send) düyməsini basın. Biz orfoqrafiyanın yoxlanması parametrini aktivləşdirdiyimizə görə ekranda Orfoqrafiya (Spelling) pəncərəsi açılır. Məktubun mətni ingilis dili lüğəti əsasında aparılır. Bizim məktub ingilis dilində olmadığından mətn yoxlanmır. Təkzib (Cancel) düyməsi basılır. Məktub Göndərilən (Outbox) qovluğunda yerləşdirilir. İndi isə, Göndərmək və Qəbul etmək (Send and ReceiveAll) düyməsini basmaqla Göndərilən (Outbox) qovluğundakı məktub və ya məktubları alıcının serverinə göndərin. Açılan pəncərədə məktubun göndərilməsini müşahidə edə bilərsiniz. Məktubları göndərdikdən sonra Outlook-a daxil olan məktubları yoxlayıb pəncərəni bağlayın.

Yeni məktubların gəlməsini yoxlamaq üçün Göndərmək və qəbul etmək (Send and ReceiveAll) düyməsi basılır. Bunun nəticəsində göndərmə və qəbulu müşahidə etmə pəncərəsi açılır və yeni gələn məktublar Daxil olan (Inbox) qovluqda yerləşdirilir. İstədiyiniz məktubun üzərində mausun düyməsi basılır və məktubun mətni Outlook pəncərəsinin aşağı hissəsində oxunur. İstəsəniz, məktubun üzərində mausun düyməsini iki dəfə basmaqla onu ayrı bir pəncərədə açıb oxuya bilərsiniz.

Məktubu harada oxumağınızdan asılı olmayaraq ona dərhal cavab yazmaq olar. Mausun düyməsi Cavab (Reply) düyməsinin üzərində basılır. Göründüyü kimi, açılan pəncərədə artıq alıcının ünvanı, məktubun mövzusu sahəsində isə Cavab (RE) yazılıb (Şəkil 1.8).

Şəkil 1.8. Məktuba cavab pəncərəsi