TƏLİM NƏTİCƏSİ 3: EXCEL PROQRAMINDA ELEKTRON CƏDVƏLLƏRLƏ İŞLƏYİR
3.1. Excel proqramının spesifik xüsisiyyətlərini anlayır (təyinatı, ekvivalent proqramlar, versiyaları, fayl adı, fayl tipi, özünəməxsus lent tabları, Excel kitab və onun elementləri)

Excel proqramının spesifik xüsusiyyətləri

Müasir iş dünyasında böyük verilənlər bazası ilə işləmək üçün bir çox proqramlardan istifadə edilir. Bu proqramlardan biri də MS Excel proqramıdır. Excel proqramı əsasən riyazi hesablamalarda, mühasibat işlərində düsturların qurulmasında istifadə edilən bir proqramdır. Əsasən elmi hesablamalarda Excel proqramının əhəmiyyətli rolu vardır.

Excel proqramında biz əsasən cədvəllər üzərində işləməyi, düstur qurmağı, diaqramlardan, simvollardan, etibarlı hesablamadan və.s. istifadə etməyi öyrənəcəyik.

Excel proqramına daxil olmaq üçün baş menyudan Microsoft Excel proqramının nişanı olan düyməsini sıxmaqla yüklənir (Şəkil 3.1).

Şəkil 3.1. Excel proqramının ilkin görünüşü

Həmin pəncərədən Пустая книга əmri seçin. Ekrana proqramın pəncərəsi açılır.

Microsoft Excel-də yaradılan və ya redaktə edilən hər bir sənəd işçi kitab adlanır. Книга1- Microsoft Excel. Bu fayl yaddaşa yazılana qədər adı Книга1 olacaqdır.

Microsoft Excel pəncərəsinin strukturu Microsoft Word prosessorunun strukturuna oxşayır.

Açılmış proqram pəncərəsi aşağıdakı elementlərdən ibarətdir (Şəkil 3.2).