Belə halda insan nə edir? O, informasiyanı yadda saxlamaq üçün onu tez-tez təkrarlamağa başlayır. Eyni ilə kompüter də belə mexanizm ilə işləyir. Saniyənin 1/10 vaxtında operativ yaddaş xanasında olan veriləni tez-tez yoxlayır (yəni yazını təkrarlayır). Bu yaddaşın regenerasiyası adlandırılır.

Operativ yaddaşın mikrosxemi verilənləri tez yadda saxlayır və tez verir. Buna görə də informasiyanın işlənməsi üçün operativ yaddaş böyük rol oynayır. Lakin verilənləri uzun müddət saxlamaq üçün o kifayət etmir.

Məlumdur ki, operativ yaddaşın tutumu kompüterin işləmə sürətinə təsir edir. Operativ yaddaşın tutumu kifayət qədər olmayanda istənilən informasiyanın mikroprosessor tərəfindən axtarılması üçün mikroprosessor artıq əməliyyatları yerinə yetirməyə məcbur olur. Nəticədə, proqramın yerinə yetirilmə vaxtı uzanır. Odur ki, mikroprosessor yaddaş xanasını əlavə əməliyyatlardan azad etmək üçün operativ yaddaşın tutumu minimum 64 Mbayta bərabər olmalıdır.

Operativ yaddaş qurğusundan başqa, digər yaddaş qurğularından da istifadə edilir. Kompüterdə ən çox maqnit disklərdən istifadə edilir. Maqnit disklərin elastik və sərt növləri olur.

Elastik disklər çox da böyük həcmə malik deyil və zəif sürətlə işləyir, ancaq bir kompüterdən digər kompüterə keçirmək olar. Sərt disklər böyük həcmə malikdir, lakin onlar sistem blokunun daxilində yerləşir və onları köçürmək olmur.

İnformasiya baytla deyil, faylla saxlanılır. Fayl verilənlərin saxlanması üçün ən kiçik vahiddir. Hər bir faylın diskdə özünün ünvanı vardır. Əgər bizə hər hansı bir informasiya lazımdırsa, kompüter diskdə lazım olan faylı tapır, sonra bayt-bayt ondan verilənləri operativ yaddaşa ötürür (yəni faylın sonunacan).

Hər bir faylın diskdə özünün ünvanının olması üçün disklər cığırlar, öz növbəsində, sektorlara bölünür. Hər bir sektorun həcmi standartdır və 512 bayta bərabərdir.

Diskin cığırlar və sektorlara bölünməsinə diskin formatlaşdırılması deyilir. Formatlama dəftərin xətlərə bölünməsinə oxşayır. Diski bir dəfə formatlaşdırmaq olur.

Lap birinci cığır xidmətedici cığır adlandırılır və orada xidmətedici informasiya saxlanılır.

Elastik disklərin 2 tərəfi vardır və hər tərəfdə 80 cığır vardır. Hər bir cığırda 18 sektor vardır. Elastik diskin həcmi aşağıdakı kimi hesablanır.

2 x 80 x 18 x 0,5 kb = 1440 kbayt = 1,44 Mbayt

Fərdi kompüterin daimi yaddaşında kompüter avadanlıqlarının işini yoxlayan (məlumatı ekrana çıxarmaqla) və əməliyyat sisteminin yüklənməsini təmin edən proqramlar toplusu yerləşir. Həmin proqramlar toplusunun çox hissəsi müəyyən dərəcədə kompüterdə daxiletmə- xaricetmə əməliyyatlarını yerinə yetirir.

İnformasiyanın qorunub saxlanılması kompüterlərin xidmət növlərindən biridir. İnformasiya müəyyən predmet və gerçəklik haqqında olan tam məlumatdır. Məsələn, hər bir müəssisənin şöbəsindəki əməkdaşlar haqqında (kadr-uçot vərəqi) informasiya saxlanılır. Bu informasiyanın verilənlərı (elementləri) bunlardır: ad, soyad, təvəllüd, milliyyət, hansı ali məktəbi bitirməsi və ili, elmi əsərlərinin siyahısı və s..

Məlumatın köməyi ilə konkret obyekt, subyekt, hadisə, mühit və s. haqqında bilik əldə edilir. Məlumat vasitəsi ilə əldə edilən biliklər yığımına informasiya deyilir.

Fərz edək ki, müşahidəçi öyrənilən obyektin vəziyyəti haqqında məlumat toplayıb müəyyən