Şəkil 2.8. Word proqramının tənzimlənmə pəncərəsi

Tab Vərəqləri (Şəkil 2.9): artıq hər hansı bir əmri menyuların daxilində axtarmağa ehtiyac yoxdur. Tab vərəqləri sayəsində əmrlər istifadəçinin birbaşa gözü qarşısında olur. Standart olaraq Word 2010 7 tab vərəqinə malikdir. File menyusunda olan Options bölməsindəki Custom Ribbon (Lenti Fərdiləşdir) əmri ilə tab vərəqlərinin say və əmrlərini dəyişmək olar. Həmçinin, obyektlərlə işlənərkən də bəzi tab vərəqləri avtomatik peyda olur. Məsələn, sənəddə hər hansı şəkil seçilmiş olarsa, Format tab vərəqi peyda olar. Bu tipli tab vərəqlərini kontekst menyusuna da bənzətmək olar. Çünki belə tablar yalnız seçilmiş obyektlə bağlı olan əmrləri özlərində əks etdirir.

Şəkil 2.9. Tab vərəqlər pəncərəsi

Home (Ev) Tab Vərəqi (Şəkil 2.10): ən çox istifadə olunan redaktə və formatlama əmrləri bu tab vərəqində cəmləşdirilmişdir.

Şəkil 2.10. Home (Ev) Tab Vərəqi pəncərəsi