dəyişmək olar. Blokun tipini dəyişmək üçün blokun sərhəddində siçanın sağ düyməsini sıxmaq və Blokun tipi (тип блока) menyusunda lazım olan tipi seçmək lazımdır. Blokun yerinin dəyişdirilməsi, tamamilə və ya müəyyən hissəsinin ləğv edilməsi və yenidən nömrələnməsi üçün Təsvir (Изображение) menyusundanAləti seçmək (Выбрать инструмент) əmrinin müvafiq alt əmrlərini yerinə yetirmək məsləhətdir.

Proqramın işinin üçüncü mərhələsi - qrafiki obrazın bilavasitə tanınmasıdır. Adətən bu mərhələdə istifadəçi müdaxiləsi tələb edilmir. Əgər sənəd standart şriftlə çap olunmaqla yanaşı, eyni zamanda skanerləşdirmə əməliyyatı kefiyyətlə yerinə yetirilibsə, onda sənədin tanınması üçün Scan&Read menyusunun Açılmış səhifəni tanımaq (распознать открытую страницу), Qeyd olunmuş səhifələri tanımaq (распознать выделенные страницы) və Tanınmamış bütün səhifələri tanımaq (распознать все нераспознанные страницы) əmrlərindən birini yerinə yetirmək kifayətdir.

Belə ki, Açılmış səhifəni tanımaq (распознать открытую страницу) əmri cari qrafiki obraz, Qeyd olunmuş səhifələri tanımaq əmri (распознать выделенные страницы) qeyd olunmuş qrafiki obrazlar, Tanınmamış bütün səhifələri tanımaq (распознать все нераспознанные страницы) əmri isə tanınmış bütün səhifələrin tanınmasını təmin edir. Tanınmış obraz yeni pəncərədə formatlaşdırılmış mətn şəklində əks olunur.

O, başlanğıc qrafiki obrazla ”əlaqəni itirir“ və ondan asılı olmayaraq redaktə oluna və formatlaşdırıla bilər. Proqramın tanıya bilmədiyi simvollar yaşıl rənglə seçilir. Bu, səhvlərin axtarışını asanlaşdırır. Sənəd bir neçə dildə yazılmışsa və ya özündə, əsasən, rəqəmlərdən ibarət informasiya daşıyırsa, tanınmadan əvvəl ”Tanınma“ panelinin açılan dil siyahısından müvafiq dil və ya rəqəm (цифры) parametrini seçmək lazımdır.

Əgər kağız sənədin çapının keyfiyyəti kifayət qədər yaxşı deyilsə və ya qeyri adi şriftlədirsə, tanınma prosesi çətinləşir. Belə halda proqram müəyyənləşdirilmiş simvolların tanınmasının öhdəsindən tam gələ bilmir və tanıma zamanı xətalara yol verir. Belə vəziyyətdə böyük sənədlər üçün proqramın əvvəlcədən ”öyrədilməsi“ məqsədəuyğundur. Öyrətmə rejimi vasitəsilə tanıma aparmaq üçün ilk növbədə, Servis (Сервис) menyusunun Etalonları redaktə etmək (редактировать эталоны) əmrini yerinə yetirmək, açılan dialoq pəncərəsinin Yeni etalon (новый эталон) düyməsini sıxmaq və növbəti dialoq pəncərəsində yeni etalona ad vermək lazımdır.

Daha sonra Servis (Сервис) menyusunun Parametrlər (Опции) əmrini yerinə yetirib açılan Parametrlər (Опции) dialoq pəncərəsinin Tanınma (распознование) bölməsində tanıma üçün etalon və öyrətmə ilə tanıma rejimini müəyyən etmək lazımdır. Bundan sonra tanıma zamanı proqram ”şübhəli“ simvollara - dəqiq tanıya bilmədiyi simvollara rast gəldikdə dialoq pəncərəsi açılır. Dialoq pəncərəsinin yuxarı hissəsində çərçivəyə alınmış şəkildə ”şübhəli“ simvol əks olunur. Əgər simvolun sərhədləri düzgün göstərilməyibsə, ”sola sürüşdürmək“ və ”sağa sürüşdürmək düymələri çərçivənin vəziyyətini dəyişdirməyə imkan verir.

Orfoqrafik səhvlərin yoxlanılması və tanımanın nəticəsinin mətn sənədi şəklində yaddaşda saxlanılması kağız üzərindəki sənədin elektron mətn formasına çevrilməsi əməliyyatında sonuncu mərhələdir və proqramın Scan&Read panelindəki axırıncı iki alətin köməyi ilə yerinə yetirilir. Sənəd saxlandıqda açılan pəncərədən müvafiq saxlama parametrini seçməklə sənədi Word və Excel proqramlarına birbaşa ötürmək, mübadilə buferində saxlamaq və elektron poçtla uzaq məsafədə yerləşən istifadəçiyə göndərmək mümkündür.